Hjarbæk Fjord står til ekstra algeopblomstring til sommer på grund af stort gylleudslip i Skals Å i sidste måned. Gyllen kom fra en gyllebeholder ved vandløbet Fårbæk og havnede i Hjarbæk Fjord. Bækkens fisk døde sammen med mange af vanddyrene, mens dyrelivet i Skals å gik fri. Men derfra rendte en stor mængde fosfor og kvælstof ud i fjorden. Mariagerfjord Kommune overvejer nu at politianmelde en landmand for overtrædelser af miljøbeskyttelsesloven. Det oplyser chefen for kommunens afdeling for natur og grundvand, Bjarke Uffe Jensen, til Ritzau. Kommunen mangler endnu at gøre sin undersøgelse af omstændighederne af gylletankens installationer færdig, før der tages stilling til en politianmeldelse.
Mariager Kommune overvejer politianmeldelse af landmand efter gylleudslip.